open-index/open-wikipedia-markdown huggingface dataset:
רואוסקה

**רוּאוֹסְקָה** ("שוט") היא להקת אינדסטריאל מטאל פינית מהעיר יובה. ללהקה 5 אלבומי סטודיו.

## היסטוריה
רואוסקה נוסדה בשנת 2002 על ידי פטריק מננדר, מיקה קאמפי, קאי אהוונראנטה, אנסי אאובינן וסאמי קארפינן, חלק מחברי להקת הרוק הקומדי "Natsipaska" ("Nazishit"), והוציאו את אלבום הבכורה שלהם, "Kuori", באותה שנה.

שנה לאחר מכן, הוציאו את האלבום "Riisu".

ב-2005, הוציאה הלהקה את אלבומם השלישי "Radium". אלבום זה זכה להצלחה רבה משני האלבומים הראשונים. עבור אלבומם הרביעי, "Amortem", שיצא בשנת 2006, חתמה הלהקה לחברת התקליטים EMI. "Amortem" הגיע למקום השישי במצעד הפיני והחזיק בעמדה הזו כמעט עשרה שבועות.

בשנת 2008 הוציאה הלהקה את האלבום "Rabies" ושנה לאחר מכן יצאה להפסקה עד להודעה חדשה.

בשנת 2020 הוציאה הלהקה את הסינגל "Runno", וב-2022 את הסינגלים "Kade" ו-"Silti Syntinen", ובכך שברה שתיקה של כמעט 13 שנה.

## חברי הלהקה
### חברים נוכחיים
* פטריק מננדר – שירה
* מיקה קאמפי – בס, קולות רקע
* טמו קארפינן – תופים
* אנסי אאובינן – גיטרה, קולות רקע

### חברים לשעבר
* סאמי קארפינן – תופים
* קאי אהוונראנטה – גיטרה, קולות רקע
* טימו לאטיקאיינן – תופים, כלי הקשה

## דיסקוגרפיה
### אלבומים
* Kuori (2002)
* Riisu (2003)
* Radium (2005)
* Amortem (2006)
* Rabies (2008)

### סינגלים
* Aurinko ei Nouse (2002)
* Darmstadt (2003)
* Veriura (2004)
* Tuonen Viemää (2005)
* Mies yli Laidan (2006)
* Pure minua (2006)
* Alasin (2006)
* Pirunkieli (2007)
* Helvettiin Jäätynyt (2008)
* Lihaa Vasten Lihaa (2008)
* Ei Koskaan (2008)
* Runno (2021)
* Kade (2022)
* Silti Syntinen (2022)

## קישורים חיצוניים

* 

קטגוריה:להקות פיניות
יחסי איטליה–נפאל

[250px|ממוזער|[נשיא איטליה ג'וזפה סרגט (מימין) נפגש עם מהינדרה, מלך נפאל, 1967]]
**יחסי איטליה–נפאל** הם יחסי החוץ בין נפאל לאיטליה.

## היסטוריה
היחסים בין המדינות כוננו רשמית ב-31 באוגוסט 1959. נפאל החזיקה שגרירות ברומא מ-1961 עד 1967. איטליה גם החזיקה שגרירות בקטמנדו מ-1971 עד 1997.

שר המדינה האיטלקי לענייני חוץ ושיתוף פעולה בינלאומי, מר בנדטו דלה וודובה ביקר בנפאל באוקטובר 2014.

## שיתוף פעולה בפיתוח
איטליה הרחיבה את שיתוף הפעולה הפיתוח לנפאל במישרין או בעקיפין, במיוחד לאחר הופעת הדמוקרטיה במדינה ב-1990. ממשלת איטליה הושיטה תמיכה לקורבנות בעקבות רעידת האדמה ההרסנית של נפאל ב-25 באפריל 2015 באמצעות הסוכנות האיטלקית לשיתוף פעולה בשיתוף עם סוכנויות שונות של האו"ם. נפאל מעריכה את האינטרס של איטליה לתרום למאמצי השיקום, במיוחד בתחום השיקום של מורשת תרבותית, ארכיטקטונית ומונומנטים היסטוריים.

## יחסי סחר
בהתחשב בפוטנציאל הסחר הדו-צדדי, נפח הסחר הנוכחי נשאר ברמה מתונה. נפאל מייצאת קפה, תה, תבלינים, מוצרי עור, מוצרי עץ, מוצרי נייר ונייר, סיבי טקסטיל צמחיים, בין היתר, ומייבאת בשר, מוצרים ממקור מן החי, תמציות ירקות, קמח ועוד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משפחת אברג'יל

**משפחת אברג'יל** היא משפחת פשע ישראלית, המנהלת ארגון שהוא חלק מהפשע המאורגן בישראל.פעילותם הבלתי חוקית כוללת סחר בסמים בישראל ובארצות הברית, רצח, סחיטה, מעילה, הלבנת הון, שליטה בבתי קזינו בלתי חוקיים ופשעים אחרים. ב-2006 נחשבה משפחת אברג׳יל לאחד מששת תאי הפשע המאורגן הגדולים בישראל, ולאחד מ-40 יבואני הסמים הגדולים בעולם לארצות הברית.

לפי העיתון הבריטי הגארדיאן, ב-2013 הייתה משפחת אברג'יל אחד מקרטלי הסמים הגדולים בעולם, בין היתר בזכות פרשיית המעילה בבנק למסחר.

## היסטוריה
### ההורים
הורי המשפחה הם עולים ממרוקו - שלום, אלכוהוליסט שחי מקצבת נכות, וג'וג'ו, שעבדה במשק בית. בני המשפחה הם מאיר, יעיש, יעקב, אברהם ואלי. הצעיר מבניהם הוא העבריין יצחק אברג'יל.

### יעקב
יעקב נרצח בסכסוך עבריינים. ב-22 ביוני 2002 הוא נרצח בהיותו אב לחמישה וסב לשניים. הוא נורה מתחת לביתו לעיני ילדיו. הוא הגיע סמוך לחצות, יחד עם אשתו ושני ילדיו, בני 13 ו-3, לביתם ברחוב דוד כוכבי ברחובות. אברג'יל הרים את בנו הפעוט בידיו ויצא מהמכונית, בעוד אשתו ובנו הבכור יוצאים מהצד השני שלה. לפתע הגיח רעול פנים ממכונית שעצרה בסמוך וירה בו מספר כדורים בפלג גופו העליון. בנו בן השלוש שהיה בזרועותיו, לא נפצע מהירי. אשתו של אברג'יל הספיקה לראות את החשוד נמלט ברכב שהמתין לו. אברג'יל נפצע קשה מאוד, הועבר לקבלת טיפול רפואי בבית החולים קפלן, ולאחר שלוש שעות מת מפצעיו.

### מאיר
ממוזער|מאיר אברג'יל, 12 בינואר 2011
מאיר נחשב ל"מוח" שמאחורי משפחת הפשע. הוא נשוי לרינת ומתגורר עם משפחתו בכפר טרומן. במאי 2015 נעצר מאיר אברג'יל עם עוד 43 אחרים במסגרת פרשיית 512. הוא שוחרר למעצר בית ב-2016, כשקרס התיק, וביוני 2018 חתם על הסדר טיעון עם הפרקליטות, שבמסגרתו ירצה חמש שנות מאסר – בקיזוז התקופה שבה כבר ישב במעצר עד ששוחרר למעצר הבית – בתמורה להודאתו בעבירות של קשירת קשר לפשע, עבירה של ביצוע עסקה אחרת בסמים במסגרת ארגון פשיעה, ועבירה של עשיית פעולה ברכוש אסור במסגרת ארגון פשיעה.

### יצחק

יצחק אברג'יל (נולד ב-1969) נחשב לאחד מראשי הפשע המאורגן בישראל, אברג'יל הורשע בעבירות רצח ניסיון רצח וניהול ארגון פשע.

### אברהם
אברהם (אייבי) אברג'יל כלוא באשמת סמים וניסיונות רצח.

### יעיש
יעיש נפטר ב-1985 בהיותו בן 27, בזמן שריצה עונש של 9 שנות מאסר בעוון שוד. בחקירת האירוע התברר כי ניסה להבריח חבילת הירואין דרך חתך שבוצע בבטנו, אך החבילה נפתחה בבטנו והוא מת ממנת יתר.

## נכסים
עדות מ-2004 על עוצמת משפחת אברג'יל הייתה רשימת נכסים השייכת לארגון אברג'יל, שגובשה על ידי משטרת ישראל. היא כוללת 37 חברות, 48 דירות ו-56 כלי רכב (שחלקם הגדול מכוניות פאר וכלי שיט).

## קישורים חיצוניים

* 

## הערות שוליים

קטגוריה:ישראל: פשע מאורגן
קטגוריה:תל אביב-יפו: ארגונים
קטגוריה:בלגיה: פשע מאורגן
קטגוריה:ארצות הברית: פשע מאורגן
מאיק קוצאר

**מאיק-קאלב קוצאר** (באסטונית: **Maik-Kalev Kotsar**; נולד ב-22 בדצמבר 1996) הוא כדורסלן אסטוני המשחק בעמדת הסנטר בסאסקי בסקוניה מליגת העל הספרדית והיורוליג. בנוסף, הוא משחק בנבחרת אסטוניה בכדורסל ובנבחרת אסטוניה בכדורסל 3x3.

## קריירת מכללות
ב-7 במרץ 2016 התחייב קוצאר לשחק באוניברסיטת קרוליינה הדרומית. בשנתו הראשונה הוא שיחק בכל 37 המשחקים ופתח בחמישייה 33 פעמים, עם ממוצעים של 5.8 נקודות ו-4.8 ריבאונדים למשחק, כשקרוליינה הדרומית עלתה לפיינל פור טורניר אליפות המכללות הראשון שלה, והפסידה 73–77 לגונזגה. קוצאר נבחר לחמישייה השנייה של אזור ה-SEC לאחר שהעמיד ממוצעים של 11.2 נקודות, 6.3 ריבאונדים, 2.3 אסיסטים, 1.5 חטיפות ו-1.1 חסימות למשחק במהלך עונת הסיניור שלו.
ממוזער|קוצאר במדי קרוליינה הדרומית במרץ 2020
למד בבית הספר לעסקים באוניברסיטת קרוליינה הדרומית. התמחותו הראשית הייתה במימון והמשנית בניהול. עד סיום לימודיו הוא נבחר לרשימת הנשיא, לרשימת הכבוד של מנהל הספורט באוניברסיטה ולרשימת הכבוד של אזור ה-SEC. ההישג האקדמי הבולט ביותר שלו הגיע בשנתו האחרונה כאשר נבחר לספורטאי השנה של האוניברסיטה. פרס זה מוענק מדי שנה לסיניור עם ההישגים האקדמיים הטובים ביותר.

## קריירה מקצועית
ב-16 באוגוסט 2020 חתם קוצאר בהמבורג טאוורס מהבונדסליגה הגרמנית. בשתי העונות שלו בהמבורג, הוא העמיד ממוצעים של 14.2 נקודות למשחק בבונדסליגה.

ב-25 ביולי 2022, הוא חתם בסאסקי בסקוניה מליגת העל הספרדית והיורוליג.

## קריירה בנבחרת הלאומית
קוצאר ערך את הופעת הבכורה שלו בנבחרת אסטוניה ב-29 ביוני 2018, במשחק מוקדמות גביע העולם 2019 נגד בריטניה, וקלע 8 נקודות בהפסד החוץ 65–74.

## 3x3
קריירת הכדורסל 3x3 של קוצאר החלה בקבוצה עד גיל 18 ב-2013 עם טורניר בטורניר הסטריטבול בטאלין, שם הוא עלה לגמר אליפות אסטוניה עד גיל 18 ובסופו של דבר לאליפות העולם 3x3 ב-26 בספטמבר 2013. קוצאר המשיך להתחרות ב-3x3 גם ב-2014 ו-2015. הוא חזר לשחק 3x3 בטורניר בריגה, לטביה, ב-10 במאי 2018. נבחרתו העפילה לגביע העולם בכדורסל 3x3 לשנה זו. נבחרת אסטוניה של קוצאר סיימה במקום ה-3 בבית ב', לא העפילה לרבע הגמר וסיימה במקום העשירי.

## קישורים חיצוניים

## הערות שוליים

קטגוריה:כדורסלני אוניברסיטת קרוליינה הדרומית
קטגוריה:סנטרים (כדורסל)
קטגוריה:טאלין: ספורט
קטגוריה:כדורסלנים אסטונים
קטגוריה:כדורסלני המבורג טאוורס
קטגוריה:כדורסלני סאסקי בסקוניה
קטגוריה:כדורסלני נבחרת אסטוניה
קטגוריה:אסטונים שנולדו ב-1996
יחסי הונגריה–קניה

**יחסי הונגריה–קניה** הם היחסים הדיפלומטיים בין הונגריה לקניה.

## סקירה כללית
שתי המדינות כוננו יחסים דיפלומטיים בשנת 1964. באפריל 2019 הכריזה הונגריה כי תעניק 100 מלגות לסטודנטים מקניה, והזמינה את קניה לפתוח שגרירות בבודפשט. בשנת 2022 חתמו הונגריה וקניה על הסכם, לפיו תוקם ועדה כלכלית משותפת שתתאם את שיתוף הפעולה, ובנוסף לכך תפתח בנק Exim מסגרת אשראי בסך 85 מיליון אירו כדי להקל על כניסת מפעלים הונגריים לשוק הקנייתי", אמר מר Szijjartó לכתבים.

שר החוץ ההונגרי אמר כי הוא ועמיתו הקנייתי סיכמו גם על השקת תוכנית סיוע קשורה בסך 50 מיליון דולר, במסגרתה יקימו חברות הונגריות בקניה בית חולים ליולדות ובית חולים אונקולוגי, בנוסף לכך. למפעלים הונגריים תהיה גם הזדמנות לייבא טכנולוגיות השקיה ומשחטה. החוזה היחסי ייחתם לאחר קביעת הפרטים הטכניים, אמר לעיתונות.

מר Szijjartó הודיע גם כי הונגריה תמליץ ל ולמזרח אפריקה ליישם הסכמי שותפות כלכלית עם אותן מדינות אפריקאיות, כולל קניה, שכבר אשררו את ההסכם, מה שיסיר את המכשולים המנהליים לסחר והשקעות בין הונגריה לקניה.

## נציגויות דיפלומטיות
* הונגריה מחזיקה בקניה שגרירות בניירובי.
* קניה מיוצגת בהונגריה באמצעות שגרירותה בווינה, אוסטריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סאריה-סאנט ז'רוואזי

**סאריה-סאנט ז'רוואזי** (בקטלאנית: **districte de Sarrià-Sant Gervasi**) הוא אחד מעשרת מחוזות ברצלונה. המחוז נקרא גם **מחוז מס' 5**.
## גאוגרפיה
סאריה-סאנט ז'רוואזי הוא המחוז עם ההכנסה הגבוהה ביותר לנפש, השיעור הגדול ביותר של תארים אוניברסיטאיים ושיעור האבטלה הנמוך ביותר. ממוקם בצפון-מערב העיר, מוקף במחוזות לס קורטס, גרסיה, אישמפלה והורטה גינארדו ועל ידי הכפרים סאנט ג'אסט, סאנט פליו, מולינס דה ריי, וסאנט קוגט. הוא נוצר על ידי הכפרים הישנים של סאריה (נוספה לברצלונה ב-1927), ואלוידררה (נוספה לסאריה ב-1890), סנטה קרו ד'אולורדה (נוספה לסאריה ב-1916), וסנט ז'רוואזי ("סנט ג'רבסיוס") דה קאסולס. (נוסף לברצלונה ב-1897). המסמך הכתוב הראשון שנמצא על סאריה הוא משנת 987, ומקורות הכפר הם מושבה רומית. מונסטיר דה פדרלבס (Monestir de Pedralbes) הישן היה שייך לכפר סאריה, וכיום זהו מוזיאון תיסן בורנמיסה.

כיום, סאריה עדיין שומרת על אווירת כפרית, אפילו באמצע ברצלונה, עם רחובות צרים ובתים קטנים. הרחוב הראשי של סאריה הוא מז'ור דה סאריה.

השוק המרכזי בסאריה-סאנט ז'רוואזי הוא מרקט דה סאריה (Mercat de Sarrià) בפסץ' ריינה אליסנדה (Passeig Reina Elisenda), שנפתח ב-1900 ושופץ ב-1967 ושוב ב-2007.

חלק מרכס הרי קולסרולה שייך לרובע, בו נמצאים הטיבידאבו ומצפה הכוכבים פאברה (Observatori Fabra), והוא מקום פופולרי לטייל בו ברגל, באופניים או לעצור בכביש לסנט קוגט, ולתצפת על נוף העיר.

## שכונות
מחוז סאריה-סאנט ז'רוואזי מחולק לשכונות אלו (חלקן כוללות שכונות מסורתיות או לא מינהליות):
* אל פוגט אי פארו (El Putget i Farró)
* סאריה
* סאנט ז'רוואזי – לה בוננובה
* סאנט ז'רוואזי – גלבני
* לס טרס טורס
* ואלוידררה, טיבידאבו אי לס פלאנס (Vallvidrera, Tibidabo i les Planes)

## חינוך
בית ספר בינלאומי איטלקי, Istituto Italiano Statale Comprensivo di Barcellona, הנותן מענה לילדים מגילאי גן ועד תיכון, נמצא בסאריה.

גם בית הספר הצרפתי הבינלאומי, לייסי פרנסיס דה ברצלונה (Lycée Français de Barcelone), ממוקם בשכונה זו.

## ראו גם
* תכנון עירוני של ברצלונה

## קישורים חיצוניים

* 

## הערות שוליים

קטגוריה:ברצלונה: מחוזות
יחסי סן מרינו – קניה

**יחסי סן מרינו–קניה** הם היחסים הדיפלומטיים בין סן מרינו לקניה.

## סקירה כללית
שתי המדינות החליטו באוגוסט 2019 על כינון יחסים ביניהן, וב-24 ביוני 2021 כוננו שתי המדינות יחסים דיפלומטיים.

## נציגויות דיפלומטיות
* סן מרינו אינה מיוצגת בקניה לא בדרג השגרירות ולא בדרג הקונסוליה.
* קניה מיוצגת בסן מרינו באמצעות שגרירותה בסן מרינו, איטליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מלאווי איירליינס

**מלאווי איירליינס** (באנגלית: **Malawi Airlines**; נקראה **Malawian Airlines** עד 2016) היא חברת התעופה הלאומית של מלאווי שהמטה שלה בלילונגווה והבסיס המרכזי שלה בנמל התעופה הבינלאומי לילונגווה שבמלאווי. החברה נוסדה ב-2013 אחרי פירוקה של אייר מלאווי, חברת התעופה הלאומית הקודמת של מלאווי. אתיופיאן איירליינס, חברת התעופה הלאומית של אתיופיה מנהלת את החברה תחת חוזה ומחזיקה ב-49% מהבעלות עליה.

ב-25 במרץ 2021, מועצת המנהלים של החברה העבירה החלטה בדבר פירוק החברה עקב חובות כבדים וחדלות פירעון. עם זאת, ב-5 במאי אותה שנה החליטה ממשלת מלאווי להזרים כספים לחברה כדי למנוע את פירוקה. ב-2022 הודיעה החברה לראשונה על רווח שנתי ראשון בסך 4 מיליון דולר.

## היסטוריה
מלאווי איירליינס הוקמה ביולי 2013, אחרי פירוקה של אייר מלאווי, ששימשה עד אז חברת התעופה הלאומית של המדינה במשך 49 שנים. כמו כן נחתמה עסקה עם אתיופיאן איירליינס כך שהיא תחזיק ב-49% ממניות החברה החדשה.

החברה החלה בפעילות ב-31 בינואר 2014, עם קו פנימי בין לילונגווה לבלנטייר באמצעות מטוסי בומברדייה Q400 שלהם 67 מקומות. ב-3 בפברואר 2014 נפתח קו בינלאומי ראשון להארארה, בירת זימבבואה, ב-17 בפברואר נפתחו טיסות גם ליוהנסבורג וב-18 בפברואר החלו טיסות גם לדאר א-סלאם, בירת טנזניה.

נכון לאוקטובר 2022, החברה מחזיקה בשני מטוסים, אחד מדגם בואינג 700–737 והשני בומברדייה Q400.

## בעלות
ממשלת מלאווי מחזיקה ב-51% מהשליטה בחברה, ואילו אתיופיאן איירליינס מחזיקה ב-49% הנותרים. הממשלה תכננה למכור 31% מהאחזקות שלה למשקיעים פרטיים בשווי 6 מיליון דולר, אולם הדבר תלוי ברווחיות החברה.

## יעדים

## קישורים חיצוניים

* 

## הערות שוליים

קטגוריה:מלאווי
קטגוריה:חברות תעופה לאומיות
קטגוריה:אתיופיאן איירליינס
יחסי הונגריה – ערב הסעודית

**יחסי הונגריה–ערב הסעודית** הם היחסים הדיפלומטיים בין הונגריה לערב הסעודית.

## סקירה כללית
שתי המדינות כוננו יחסים דיפלומטיים ב-4 באפריל 1995. בינואר 2020 נפגשו שרי החוץ של שתי המדינות בבודפשט לציון 25 שנה לכינון היחסים בין המדינות. שר החוץ ההונגרי פיטר סייארטו אמר במסיבת עיתונאים שהוא דן בקשרים דו-צדדיים עם עאדל אחמד אל-ג'ובייר והם זיהו תחומים שבהם הונגריה וסעודיה חלקו עמדות משותפות. תחומים אלו כוללים הגירה ומלחמה בטרור, אמר סייארטו, והוסיף כי עמדתה הנחרצת של הונגריה היא שיש למנוע את הופעתה של מדינה גרעינית חדשה. בכל הנוגע להגירה, הוא הדגיש את הצורך במתן סיוע הומניטרי כדי לחסל את הסיבות השורשיות שלה ודן עם הצד הסעודי באפשרות של פרויקטי סיוע משותפים. סייארטו אמר שהם בחנו את האפשרות של שיתוף פעולה בפיתוח תשתיות במגזר ניהול המים של ערב הסעודית. הוא ציין עוד את קו האשראי של 600 מיליון אירו שפתח בנק Exim של הונגריה כדי לקדם שיתוף פעולה כלכלי דו-צדדי. השר הסעודי הדגיש סיכויים לשיתוף פעולה מועיל הדדי בתחומי המדע והחינוך.

## נציגויות דיפלומטיות
* הונגריה מחזיקה בערב הסעודית שגרירות בריאד.
* ערב הסעודית מחזיקה בהונגריה שגרירות בבודפשט.

## הערות שוליים

קטגוריה:ערכים ללא קטגוריות פיזיות - יחסי חוץ
Sober Up

"**Sober Up**" (בעברית: "**להתפכח**") הוא שיר של להקת הפופ האמריקאית AJR. הוא יצא לאור ב-5 בספטמבר 2017 כסינגל השלישי מתוך אלבום האולפן השני של הלהקה, *[[The Click]]*. בשיר משתתף סולן להקת ויזר, ריברס קואמו, אם כי במספר תחנות רדיו הושמעה גרסה של השיר בה ביצע ראיין מט את חלקו של קואמו בשיר. "Sober Up" היה לשיר הראשון של הלהקה שהגיע למקום הראשון במצעד השירים האלטרנטיביים של בילבורד. באופן דומה היה השיר לראשון של קואמו שהגיע לראש המצעד כאמן סולו.

ב-31 בינואר 2018 יצא לאור הווידאו קליפ הרשמי של השיר.

## רקע
לפני שיצרו קשר עם קואמו, כבר כתבו חברי הלהקה את רוב השיר. לאחר שויזר עקבה אחרי הלהקה בטוויטר, האחים הציעו לקואמו לשתף פעולה. הם שלחו לו גרסה לא גמורה של השיר, והוא כתב את הגשר, שהפך בסופו של דבר לחלק שביצע בשיר.

בינואר 2018 ביצעה הלהקה את "Sober Up" בג'ימי קימל לייב, יחד עם הסינגל הקודם שלהם, "Weak".

## הצלחה מסחרית
במרץ 2018 הגיע השיר למקום הראשון במצעד השירים האלטרנטיביים של בילבורד, והיה לשיר הראשון של AJR לעשות זאת. עבור קואמו, היה השיר לראשון שלו שהגיע למקום הראשון במצעד כאמן סולו ולא כחלק מויזר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי AJR
קטגוריה:שירים באנגלית
קטגוריה:שירי פולק רוק
קטגוריה:שירי זהב באוסטרליה
קטגוריה:שירי פלטינה כפולה בארצות הברית
יחסי ארמניה–קניה

**יחסי ארמניה–קניה** הם היחסים הדיפלומטיים בין ארמניה לקניה.

## סקירה כללית
שתי המדינות כוננו יחסים דיפלומטיים ב-13 ביולי 1993. הסחר בין המדינות צמח מ-61,900 דולר בשנת 2012 ל-199,100 דולר בשנת 2017.

## נציגויות דיפלומטיות
* ארמניה אינה מיוצגת בקניה לא בדרג השגרירות ולא בדרג הקונסוליה.
* קניה אינה מיוצגת בארמניה לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בולגריה–קניה

**יחסי בולגריה–קניה** הם היחסים הדיפלומטיים בין בולגריה לקניה.

## סקירה כללית
שתי המדינות כוננו יחסים דיפלומטיים ב-14 בפברואר 1964. בשנת 2011 שגריר קניה בגרמניה, אשר מוסמך גם עבור בולגריה, היה בין השגרירים והנציגים של שמונים ושמונה מדינות שהוזמנו על ידי הנשיא גאורגי פרבאנוב למסיבת השנה החדשה השנתית של הרפובליקה של בולגריה שהתקיימה במוזיאון הלאומי של עיר הבירה של בולגריה, סופיה. בעת שפנה לראשי הנציגויות, הנשיא פרבאנוב הצביע על רצונה של ארצו להתרכז בהעמקת היחסים הבילטרליים כעת, לאחר שהמשימה של הצטרפות בולגריה ל הושלמה בינואר 2007. במהלך התייעצויותיו הרשמיות, הודיעו לשגריר קתורימה כי בולגריה שוקלת לפתוח מחדש את השגרירות שלה בניירובי. בשנת 2010, פיים צ'אושב, סגן שר החוץ של בולגריה ערך ביקור רשמי בקניה והתייעץ עם גורמי ממשל שונים, כולל רפאל טוג'ו, שר החוץ. השגרירות רודפת אחר מינוי קונסול כבוד בסופיה על מנת לשפר את היחסים הדיפלומטיים ולקדם תיירות, מסחר והשקעות.

## נציגויות דיפלומטיות
* בולגריה מיוצגת בקניה באמצעות שגרירותה באדיס אבבה, אתיופיה.
* קניה מיוצגת בבולגריה באמצעות שגרירותה בברלין, גרמניה, ובנוסף מחזיקה קונסוליית כבוד בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אורטה-גינארדו

**הורטה גינארדו** (בקטלאנית: **Horta-Guinardó**, נהגה [ˈɔɾtə ɣinəɾˈðo]) הוא אחד מעשרת מחוזות ברצלונה, השוכן בפינה הצפון-מערבית שלה. המחוז נקרא גם **מחוז מס' 7** ושמו נגזר משמם של שני אזורים הטרוגניים מאוד של העיר, הורטה ואל גינארדו, שיחדיו משתרעים על שטח גדול של 11.92 קמ"ר, ומהווים 11.9% משטחה הכולל של העיר.

הורטה גינארדו הייתה עירייה לשעבר שהפכה בסופו של דבר לחלק מהעיר בסוף המאה ה-19, היא גובלת בחמישה מתוך עשרה מחוזות של ברצלונה (גרסיה, נואו באריס, אישמפלה, סאנט אנדראו וסאנט מארטי), ובשתי רשויות נוספות של המטרופולין (סאנט קוגט וסרדניולה דל ואלייס). הוא עבר תהליך עיור מהיר משנות ה-50 של המאה ה-20.

## דמוגרפיה וטופוגרפיה
במפקד 2005 הסתכם סך התושבים ב-169,920. בתור הרובע השלישי בגודלו בעיר (אחרי סאנטס-מונז'ואיק וסאריה-סאנט ג'רבאזי), הוא אינו אחד מהחלקים הצפופים ביותר של העיר, ואוכלוסייתו נמצאת למעשה במגמת ירידה. המחוז ידוע בתלילות רחובותיו, הנובעת מהנוף ההררי באזור זה של ברצלונה, המוקף ברכס הרי קולסרולה, ואל ד'חברון וריירה ד'הורטה.

## שכונות
* אל גינארדו
* אל באייקס גינארדו
* קאן בארו
* לה פונט ד'אן פרגוואס
* אל כרמל
* לה טקסונרה
* לה קלוטה
* הורטה
* לה ואל ד'חברון
* מונטבאו
* סאנט ג'ניס דלס אגוודלס

## ראו גם
* תכנון עירוני של ברצלונה

## קישורים חיצוניים
* 


* City Council of Barcelona page for Horta-Guinardó


קטגוריה:ברצלונה: מחוזות
VDSL

**קו מנוי דיגיטלי מהיר מאוד (באנגלית: VDSL Very high direct subscriber line)** **וקו מנוי דיגיטלי מהיר מאוד 2** (**VDSL2**) הם טכנולוגיות קו מנוי דיגיטלי (DSL) המספקות שידור נתונים מהיר יותר מהסטנדרטים הקודמים של קו מנוי דיגיטלי אסימטרי (ADSL).

## VDSL
VDSL מציע מהירויות של עד 52 מגה-בייט הורדה ו-16 מגה-בייט העלאה, על פני זוג יחיד של חוטי נחושת שזורים, באמצעות התדרים מ-25 קילו-הרץ עד 12 מגה-הרץ. מהירויות אלה מאפשרות לרשת VDSL לתמוך ביישומים כגון שידורי טלוויזיה באיכות גבוהה, כמו גם שירותי טלפון (VoIP) וגישה כללית לאינטרנט, דרך חיבור יחיד. VDSL נפרס על גבי תשתית קיימת המשמשת לשירותי טלפון אנלוגיים וחיבורי DSL במהירויות נמוכות יותר.

תקן זה אושר על ידי איגוד התקשורת הבינלאומי (ITU) בנובמבר 2001.
## VDSL2
הדור השני (**VDSL2)** שאושר בפברואר 2006 משתמש בתדרים של עד 30 מגה-הרץ כדי לאפשר מהירויות העולות על 100 מגה-בייט לשנייה בו-זמנית בהעלאה ובהורדה.

VDSL2 הוא שיפור לדור הראשון של VDSL שאושר בנובמבר 2001, תקן זה תומך בשירותים הצורכים תעבורת רשת גבוהה כגון קטעי קול, וידאו וטלוויזיה באיכות גבוהה (HDTV). VDSL2 נועד לאפשר למפעילי תקשורת ולספקי תשתית לשדרג בהדרגה את  תשתית xDSL. 

השם התקני ל- VDSL2 של איגוד הטלקומוניקציה הבינלאומי (ITU-T) הוא G.993.2. התקן הוכרז רשמית ב-27 במאי 2005, ופורסם לראשונה ב-17 בפברואר 2006. מספר שינויים ותיקונים פורסמו מ-2007 עד 2011.

VDSL2 מאפשר שידור של קצבי נתונים מצטברים אסימטריים וסימטריים של עד +300 מגה-בייט לשנייה העלאה והורדה בזוגות שזורים של נחושת, תוך שימוש ברוחב פס של עד 35 מגה-הרץ. המהירות המרבית יורדת ככל שמתרחקים מארון התקשורת המקומי כך שמהירות המקסימום התאורטית של 350 מגה-בייט לשנייה יורדת ל-100 מגה-בייט לשנייה במרחק של 500 מ' מארון התקשורת, ו-50 מגה-בייט לשנייה במרחק של 1000 מ', במרחקים גדולים יותר המהירות יורדת למהירויות בתקן VDSL ופחות.

## VDSL בישראל

## ראו גם
*ADSL
## קישורים חיצוניים

## הערות שוליים

קטגוריה:תקנים בתקשורת מחשבים
הערות על ענף הזהב של פרייזר

**הערות על ענף הזהב של פרייזר** (בגרמנית: **"Bemerkungen über Frazers "The Golden Bough**) הוא חיבור מאת לודוויג ויטגנשטיין שדן ב"ענף הזהב" של ג'יימס ג'ורג' פרייזר. ההערות פורסמו לראשונה ב-1967, ומהדורה אנגלית ב-1979. ויטגנשטיין כתב את החיבור בקיץ 1931. כתיבתו הובילה בסופו של דבר לחקירות הפילוסופיות (1953).

נושא מרכזי בחיבור הוא תפיסת המטאפיזיקה כ"סוג של קסם". ויטגנשטיין מתאר את פרייזר כפרא ומבקר את פרשנותו למיתולוגיה פרימיטיבית, נצרות ואפיסטמולוגיה.

החיבור נערך על ידי ראש ריס, שפרסמו בנפרד מחיבורים אחרים של ויטגנשטיין. הוא נכלל מאוחר יותר באנתולוגיה בשם *Philosophical Occasions 1912-1951* (אירועים פילוסופיים)*.* מהדורה זו היא שלמה יותר לטענת העורכים.

## לקריאה נוספת

* Ludwig Wittgenstein, *The Mythology in Our Language.* *Remarks on Frazer’s Golden Bough*, (German/English parallel text), Transl. by S. Palmié, Ed. by Giovanni da Col and S. Palmié, with critical reflections by V. Das, W. James, H. Kwon, M. Lambek, S. Laugier, K. Myhre, R. Needham, M. Puett, C. Severi, and M. Taussig, 2020, Hau Books, open access 

## הערות שוליים

קטגוריה:חיבורים פילוסופיים
קטגוריה:לודוויג ויטגנשטיין
קטגוריה:ספרי 1967
קטגוריה:כתבי לודוויג ויטגנשטיין
דן ילון

**דן ילון גרסטנפלד** (18 באוקטובר 1944 – 10 באוקטובר 1973) היה רופא וחייל בעל צל"ש הרמטכ"ל שנהרג במלחמת יום הכיפורים.

## ביוגרפיה
ילון נולד ליהודית ואריה-רפאל גרסטנפלד, ניצולי השואה ילידי רומניה. בשנת 1944, בבוקרשט בעת שההורים עשו את דרכם לארץ ישראל. הוא למד בבית הספר היסודי "המתמיד" ברמת-גן ואחרי-כן למד בתיכון החקלאי בכפר הירוק והצטרף עם חבריו לכיתה לגרעין נח"ל.

ילון גויס לצה"ל בספטמבר 1962 ושירת בתחילה בנח"ל בקיבוץ נחל עוז. בשנת 1963 השתתף בקורס חובשים והוצב בחיל האוויר שם שירת כחובש תעופתי.
במרץ 1965 השתחרר משירות סדיר והחל ללמוד רפואה באוניברסיטת בולוניה, שם למד שלוש שנים. לאחר מכן המשיך את לימודיו בפקולטה לרפואה באוניברסיטת תל אביב אותם סיים בשנת 1971. את ההתמחות ברפואת ילדים עשה בבית חולים הלל יפה בחדרה. עבודת הדוקטורט שלו הייתה בנושא "שימוש בהזנה תוך-ורידית במחלקות ילדים בבתי חולים".

כשפרצה מלחמת ששת הימים חזר ילון לישראל מאיטליה ולחם בקרבות ברמת הגולן כחובש תעופתי. לאחר מלחמת ששת הימים סיים את לימודי הרפואה באוניברסיטת תל אביב. לאחר שסיים את לימודיו עבר קורס קצינים.

ב-10 באוקטובר 1973 שירת ילון כרופא בבית החולים שדה ברמת הגולן, באזור אל-על. כאשר החלה הפגזה כבדה על נקודת פינוי במסוקים, החיילים התפזרו כדי לתפוס מחסה. למרות אזהרות המפקדים, שלא לקום בשל מטח היריות הכבד חזרו ילון, וסגן יצחק דל אח חדר ניתוח בבית חולים לטפל בפצועים. סא"ל צבי חירות, שנפצע צעק לעברם, "חברה תשכבו מהר, אין לכם ניסיון בהפגזות, אתם תיפגעו". השניים נהרגו מאש האויב שנורתה לכיוונם.

הוא הובא למנוחות בבית הקברות הצבאי קריית שאול. הוא השאיר אחריו אישה, שתי בנות, אם, אחות תאומה - נילי ואחות תמר.

בספטמבר 1975 העניק הרמטכ"ל רא"ל מרדכי גור לילון את צל"ש הרמטכ"ל:

## חיים אישיים
בשנת 1970 נישא לדורינה. בשנת 1972 נולדה בתם הבכורה דנה. בתם קרין נולדה בשנת 1974, חצי שנה לאחר נפילתו.

## הנצחה
במרכז הרפואי הלל יפה הוקמה ספרייה על שמו. בני משפחתו תרמו לספרייה את כל ספרי הלימוד של בנם וביטאונים מקצועיים בנושא רפואה.

## קישורים חיצוניים
* 
* 

## הערות שוליים

קטגוריה:ישראלים ילידי רומניה
קטגוריה:עולים במלחמת העולם השנייה
קטגוריה:בוגרי הכפר הירוק
קטגוריה:חברי גרעיני נח"ל
קטגוריה:חיילי חיל הרפואה במלחמת ששת הימים
קטגוריה:מעוטרי צל"ש הרמטכ"ל במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל המרכז הרפואי הלל יפה
קטגוריה:רופאים ישראלים
קטגוריה:רופאי ילדים ישראלים
קטגוריה:חיילי חיל הרפואה במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1944
קטגוריה:ישראלים שנפטרו ב-1973
Lover Lover Lover

"**Lover Lover Lover**" הוא שיר מאת הזמר-יוצר היהודי-קנדי לאונרד כהן שכתב והלחין אותו, שיצא לראשונה באלבום New Skin for the Old Ceremony (1974). השיר נכתב על ידי כהן במהלך מלחמת יום הכיפורים, ומתאר דיאלוג בין אדם לבין אלוהים (המכונה אב).

## רקע
בשנת 1973 התגורר כהן באי הידרה שביוון עם סוזן אלרוד ועם בנם המשותף, אדם. כששמע על פרוץ מלחמת יום הכיפורים החליט כהן לטוס לישראל במטרה להתנדב בקיבוץ. כשהגיע לתל אביב התיישב כהן בקפה "פינתי" ברחוב פרישמן, שם נתקלו בו אושיק לוי ואילנה רובינא שהזמינו אותו להצטרף אליהם ולהופיע מול חיילי צה"ל. קבוצת האמנים הגיעה לבסיס חצור של חיל האוויר, והופיעה פעמיים, עם הפסקה בת שעה בין ההופעות. בהופעה השנייה הודיע כהן שיבצע שיר חדש ששמו "Lover Lover Lover", וביצע גרסה ראשונית של השיר. לאורך המלחמה ביצע כהן שינויים בשיר.

## תוכן השיר
השיר בנוי כדיאלוג בין אדם לבין אלוהים (המכונה אב). הבית הראשון נפתח בפנייה של הדובר אל אביו, בבקשה שישנה את שמו, כיוון שהוא מכוסה באימה, בזוהמה, בפחד ובבושה. בבית השני משיב אלוהים שהאדם כלוא בגופו, ושזהו מעין מבחן - ניתן להשתמש בגוף ככלי נשק, או כדי לגרום לאישה לחייך. בבית השלישי הדובר מתחנן שיתן לו להתחיל מחדש בגוף חדש; בבית הרביעי האלוהים משיב שהוא מעולם לא נטש את האדם, אלא האדם היה זה שבנה את בית המקדש וכיסה את פני האל. הבית האחרון הוא מעין איחול, שרוח השיר תתרומם ותהווה מגן לדובר כנגד האויב.

בפזמון החוזר קורא הדובר לאהוב שישוב אליו. לטענת ייז'י מסיץ', החזרתיות בפזמון מתכתבת עם קריאות השהאדה הקצובות של הסופים המוולווים בטקס ה*סמע*.

## הבית הגנוז
כשהופיע כהן עם השיר במהלך מלחמת יום הכיפורים, ביצע שני בתים נוספים, שבפזמון החוזר ביניהם הוחלפה המילה Lover (אהוב) במילה Brother (אח). בפנקס של כהן מהמלחמה מופיעות מילות הבית בנוסח הבא:

ב-22 באוקטובר 1973 הופיעו שני תרגומים לבית; האחד, בעיתון דבר תורגם כך: . לעומת זאת, בעיתון על המשמר תורגמו הבתים כך:

לבסוף גנז כהן את הבתים משום שלא רצה, ככל הנראה, להיתפס כמי שלוקח צד, לאור תפיסתו את השירה כדבר אוניברסלי.

## תרגומים לעברית
השיר תורגם לעברית על ידי יוסי סוויד בשם "חזור אלי" ובוצע על ידי להקת חם ומחמם בום בה היה חבר, באלבומם "גשמים שעוד ירדו" (2009). תרגומים נוספים הם של ערן מינהר תחת הכותר "אנא" ושל שלומי שבן בשם "אנא, אנא, אנא" שיצא כסינגל בביצועו של שי צברי ב-2017. בשנת 2024, בעקבות טבח שבעה באוקטובר, הוציאה איה כורם סינגל עם תרגום חדש בשם "למה אהובי".

## לקריאה נוספת
* 

## קישורים חיצוניים
* 
* 
* שיחה עם לאונרד כהן, 25 באוקטובר 1973, בדף פייסבוק של כאן ארכיון

## הערות שוליים

קטגוריה:שירי לאונרד כהן
קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירי מלחמת יום הכיפורים
יחסי בולגריה – ערב הסעודית

**יחסי בולגריה–ערב הסעודית** הם היחסים הדיפלומטיים בין בולגריה לערב הסעודית.

## סקירה כללית
שתי המדינות כוננו יחסים דיפלומטיים ב-20 במרץ 1964. באפריל 2022 שרת החוץ הבולגרית תאודורה גנצ'ובסקה נפגשה עם שר הכלכלה והתכנון של ממלכת ערב הסעודית פייסל בן פאדל אל-איברהים, שהיה בסיור במזרח אירופה. במהלך פגישתם דנו שני השרים במלחמה באוקראינה, וכן בהמשך התקפות החות'ים על שטחה של ערב הסעודית, והסכימו כי יש לפתור את כל הסכסוכים בדרכי שלום בדרך של משא ומתן.

## נציגויות דיפלומטיות
* בולגריה מחזיקה בערב הסעודית שגרירות בריאד.
* ערב הסעודית מחזיקה בבולגריה שגרירות בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יאן סלויטרס

**יוהנס קרולוס ברנרדוס (יאן) סלויטרס** (בהולנדית: **Johannes Carolus Bernardus (Jan) Sluijters**; 17 בדצמבר 1881 – 8 במאי 1957) היה צייר הולנדי ומייסד שותף של החוג לאמנות מודרנית *Moderne Kunstkring* .

סלויטרס היה חלוץ של תנועות פוסט-אימפרסיוניסטיות שונות בהולנד. הוא התנסה במספר סגנונות, כולל פוביזם וקוביזם, ולבסוף התמקד באקספרסיוניזם צבעוני. ציוריו כוללים עירום, פורטרטים, נופים וטבע דומם. עבודתו הייתה חלק מאירוע הציור בתחרות האמנות באולימפיאדת הקיץ 1928.

## מורשת
מספר רחובות נקראים על שמו בהולנד, כולל אחד בשכונת הרחובות על שם ציירים הולנדים מהמאה ה-19 וה-20 באוברטומסה ולד-נורד, אמסטרדם.

## אוספים ציבוריים
בין האוספים הציבוריים המכילים יצירות של יאן סלוטירס:
* רייקסמוזיאום אמסטרדם, הולנד
* מוזיאון סטיידלק אמסטרדם, הולנד
* מוזיאון ואן גוך, אמסטרדם, הולנד
* מוזיאון דורדרכט, דורדרכט, הולנד
* מוזיאון דרנטס, אסן, הולנד
* מוזיאון Boijmans Van Beuningen, רוטרדם, הולנד
* מוזיאון Noordbrabants, דן בוש, הולנד
* Nederlands Steendrukmuseum, Valkenswaard, הולנד
* Van Abbemuseum, איינדהובן, הולנד
* Museum de Fundatie, זוולה, הולנד

## לקריאה נוספת

* 


## קישורים חיצוניים

* Best artists of all time: Jan Sluijters 1881 – 1957, באתר Oldholland
* יאן סלויטרס, באתר Artcyclopedia
* 

## הערות שוליים

קטגוריה:ציירים הולנדים
קטגוריה:אמנים קוביסטים
קטגוריה:אמנים פוביסטים
קטגוריה:הולנדים שנולדו ב-1881
קטגוריה:הולנדים שנפטרו ב-1957
החלטה 948 של מועצת הביטחון של האו"ם

**החלטה 948 של מועצת הביטחון של האו"ם** היא החלטה של מועצת הביטחון של האו"ם, שהתקבלה ב-15 באוקטובר 1994, לאחר שנזכרה בהחלטות 841 (1993), 861 (1993), 862 (1993), 867 (1993), 873 (1993), 875 (1993), 905 (919) 917 (1994), 933 (1994), 940 (1994) ו-944 (1994), בירכה המועצה על חזרתו של הנשיא הלגיטימי של האיטי ז'אן-ברטרנד אריסטיד והסירה את הסנקציות שהוטלו על המדינה.

המועצה המשיכה לברך על תהליך יישום הסכם מושלי האי, הסכם ניו יורק, ויעדי האו"ם עם כינוס הפרלמנט הלאומי של האיטי, והביעה תמיכה מלאה בכל המוסדות והמנהיגים הדמוקרטיים במדינה ובכל המדינות והארגונים שתרמו לתוצאה זו. המאמצים של הכוח הרב לאומי שהוקם בהחלטה 940 זכו אף הם להכרה.

משלחת האומות המאוחדות בהאיטי (UNMIH) תחליף את הכוח הרב לאומי כאשר תוקם סביבה יציבה, ותתמוך במאמצים של המזכיר הכללי בוטרוס בוטרוס-גאלי להשלים את הרכב ה-UNMIH. מינוי חדש של הנציג המיוחד של המזכ"ל התקבל בברכה, שדחק בשיתוף פעולה בין המזכירים הכלליים של האו"ם וארגון מדינות אמריקה, במיוחד בכל הנוגע להחזרת הנציגות האזרחית הבינלאומית להאיטי.

החלטה 948 התקבלה ב-14 קולות נגד אף אחד נגד, בעוד ברזיל נמנעה מההצבעה.

## הערות שוליים

948
948
יחסי הולנד – ערב הסעודית

**יחסי הולנד–ערב הסעודית** הם היחסים הדיפלומטיים בין הולנד לערב הסעודית.

## סקירה כללית
הולנד פתחה קונסוליה בג'דה בשנת 1872, ובשנת 2022 צוינו 150 שנה ליחסים בין המדינות. במאי 2022 משלחת סעודית ביקרה בהולנד כדי להגביר את השותפות הכלכלית והמסחרית בין המדינות.

## יחסים כלכליים
הבנק הסעודי–הולנדי היה הבנק הראשון שפעל בערב הסעודית. KLM הייתה אחת מחברות התעופה הראשונות שהטיסו טיסות סדירות לסעודיה וממנה בשנת 1950.

הטיסות הישירות בקו אמסטרדם–דמאם הופעלו בשנת 2021 בעקבות הקו הישיר בין אמסטרדם לריאד, הכולל ארבע טיסות ישירות מדי שבוע בין שתי הממלכות. בשנת 2018, הולנד דורגה את אחד המשקיעים המובילים בערב הסעודית עם השקעות של 49.5 מיליארד ריאל ו-225 רישיונות השקעה לפי SAGIA (כיום MISA) באותה תקופה. נפח הסחר ב-2019 הגיע ל-5.3 מיליארד אירו (24 מיליארד ריאל סעודי), בעיקר בנפט וגז, בריאות ותרופות, מכונות ומזון. כמו כן, הולנד מדורגת כיצואנית ה-8 בגודלה לסעודיה.

## נציגויות דיפלומטיות
* הולנד מחזיקה בערב הסעודית שגרירות בריאד.
* ערב הסעודית מחזיקה בהולנד שגרירות בהאג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי – ערב הסעודית

**יחסי אורוגוואי–ערב הסעודית** הם היחסים הדיפלומטיים בין אורוגוואי לערב הסעודית.

## סקירה כללית
במהלך מגפת הקורונה באורוגוואי התחייבה ערב הסעודית, לצד ישראל, לסייע לממשלת אורוגוואי להילחם במגפת הקורונה. בספטמבר 2022 ועדת הידידות הפרלמנטרית הסעודית-אורוגוואית נפגשה בריאד. הפגישה נערכה בראשות חבר מועצת השורא ויו"ר הוועדה ד"ר איברהים בן מחמוד אל-נחס יחד עם שגריר אורוגוואי לממלכת ערב הסעודית נלסון ימיל צ'בן. במהלך הפגישה הם דנו במספר נושאים בעלי אינטרס משותף בין שתי המדינות כדי לתרום לחיזוק היחסים הבילטרליים ביניהן בתחומים שונים, במיוחד היחסים הפרלמנטריים בין מועצת השורא לפרלמנט האורוגוואי.

## נציגויות דיפלומטיות
* אורוגוואי מחזיקה בערב הסעודית שגרירות בריאד .
* ערב הסעודית מחזיקה באורוגוואי שגרירות במונטווידאו .

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
החלטה 2268 של מועצת הביטחון של האו"ם

**החלטת מועצת הביטחון של האו"ם 2268** היא החלטה של מועצת הביטחון של האו"ם שעסקה במלחמת האזרחים בסוריה, ההחלטה, שהתקבלה פה אחד ב-26 בפברואר 2016, קוראת להפסקת פעולות האיבה ולמענק לגישה לעובדים הומניטריים בסוריה. 

## ההחלטה
ההחלטה אישרה את ההצהרה המשותפת של ארצות הברית ורוסיה מיום 22 בפברואר 2016 על "הפסקת פעולות האיבה" ודרשה מכלל הצדדים שההצהרת הפסקת הלחימה חלה עליהם למלא את התחייבויותיהם כלפיה, כמו גם "היישום המלא והמידי של החלטה 2254 (2015) כדי ליצור בהובלה סורית ובבעלות סורית אוצר מדיני, בהתאם לקומוניקט ז'נבה כפי שנקבע בהחלטת שיחות השלום בווינה (ה-ISSG)". 

## הערות שוליים

2268
2268
קטגוריה:מלחמת האזרחים בסוריה
קטגוריה:2016 בסוריה
יחסי ברוניי–טורקיה

**יחסי ברוניי–טורקיה** הם היחסים הדו-צדדיים בין ברוניי לטורקיה. טורקיה מחזיקה בברוניי שגרירות בבנדר סרי בגוואן מאז 15 באוקטובר 2013. ברוניי פתחה את שגרירותה באנקרה ב-8 בינואר 2014.

## יחסים דיפלומטיים
תמיכתה של טורקיה בברוניי החלה עוד לפני העצמאות, כאשר היא הציעה עזרה כאשר פרץ מרד ברוניי ב-8 בדצמבר 1962. המרד דוכא תוך שבוע באמצעות תמיכה בריטית.

טורקיה תמכה גם בהחלטתה של ברוניי לא להיכנס למלזיה ב-1963 ודיפלומטים טורקים התייעצו עם משלחת ברוניי בת שישה חברים לקואלה לומפור. טורקיה תמכה באופן דומה בהנהגת רפורמות חוקתיות של ברוניי ב-1963, כולל השבת המועצה המחוקקת בעתיד, עם הבחירות שיתקיימו בתחילת 1965. המועצה הייתה אמורה להיות מורכבת מ-21 חברים, עשרה מהם ייבחרו ישירות. הבחירות נערכו במרץ 1965 עם 36 מועמדים עצמאיים שהתמודדו על עשרת התפקידים שנבחרו באופן דמוקרטי.

עם הכרזת העצמאות ב-1984, כמדינה קטנה, הדאגה העיקרית של ברוניי הפכה לביטחון פנים וחוץ. לשם כך, טורקיה מינפה את יחסיה הידידותיים עם מלזיה ואינדונזיה בתמיכה בקבלתה של ברוניי ל-ASEAN כחברה השישית בה ב-1984.

באופן דומה, בין השנים 1987 ל-1988, דיפלומטים טורקים סיפקו תמיכה ליחסים הדו-צדדיים של ברוניי עם מלזיה ואינדונזיה, שתי שכנותיה המיידיות, עמן ברוניי קשרים היסטוריים מתוחים. חלקית כתוצאה מהמאמצים הללו, היחסים עם מלזיה ואינדונזיה השתפרו באופן דרמטי, כאשר ראשי ממשלת מלזיה, מאהאטיר מוחמד ויאנג די-פרטואן אגונג, ערכו ביקורים רשמיים היסטוריים ברוניי ב-1987.

## יחסים כלכליים
* נפח הסחר בין שתי המדינות היה בשווי 4.9 מיליון דולר ב-2018 (יצוא/יבוא טורקי: 4.8/0.1 מיליון דולר).

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–קמבודיה

**יחסי טורקיה–קמבודיה** הם יחסי החוץ בין קמבודיה לטורקיה. יחסים דיפלומטיים ברמת הנציגות כוננו ב-1947 ולאחר מכן הועלו לדרגת שגרירות ב-1959. עם זאת, רק בשנת 2013, טורקיה הקימה שגרירות תושבת בבירת קמבודיה, פנום פן.

## יחסים דיפלומטיים
לשתי המדינות לא היו יחסים דיפלומטיים ברמת השגרירות עד 2013. חלק מהסיבה היו היחסים הקרובים שפיתח המלך סיהאנוק עם קוריאה הצפונית. טורקיה, כבעלת ברית קרובה לקוריאה הדרומית, נמנעה מלטפח יחסים עם המלך ששמר את מקום מגוריו הפרטי בפיונגיאנג שנבנה עבורו על ידי נשיא צפון קוריאה, קים איל-סונג, בשנות ה-70. היחסים השתפרו לאחר פירוק ברית המועצות, כאשר קמבודיה החלה לחבור למדינות לא קומוניסטיות.

## יחסים כלכליים
נפח הסחר בין שתי המדינות היה בשווי 108.4 מיליון דולר ב-2015 (יצוא/יבוא טורקי: 3.7/94.7 מיליון דולר).

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה–קירגיזסטן

**יחסי טורקיה–קירגיזסטן** הם היחסים דו-צדדיים בין קירגיזסטן לטורקיה.

## יחסים דיפלומטיים
סולידריות פאן-טורקית גרמה לטורקיה להרחיב את הקשרים עם קירגיזסטן. לאחר מכן, טורקיה חתמה על הסכמי סיוע תרבותיים, כלכליים, וטכניים רבים עם קירגיזסטן ונתנה חסות על חברותה המלאה ב-ECO, הסכם סחר אזורי שחברותיו המקוריות היו איראן, פקיסטן וטורקיה.

לטורקיה לא היו משאבים כלכליים הולמים כדי להקל על הידרדרותה הכלכלית של קירגיזסטן, שהייתה הגרועה ביותר בחבר המדינות. לאחר הכישלון של מיזמים משותפים רבים בקירגיזסטן, טורקיה הגיעה למסקנה שקירגיזסטן קטנה מדי וענייה מכדי להיות כדאית כלכלית בלי סיוע רוסי, וכיוון מחדש של מדיניותה כדי להגדיר באופן צר את תמיכתה כספקית של סיוע טכני והשקעות.

לאחר פירוק ברית המועצות, מדיניות החוץ הטורקית תפסה הזדמנות להשיג יישור קו עם המדינות השונות דוברות טורקית במרכז אסיה. טורקיה ארגנה במהירות חילופי דברים דיפלומטיים עם ראשי הממשלה של קירגיזסטן העצמאית החדשה, והפכה למדינה הראשונה שהכירה בקירגיזסטן ב-16 בדצמבר 1991. יחסים דיפלומטיים בין שתי מדינות כוננו ב-29 בינואר 1992. השגרירויות נפתחו באופן הדדי בבישקק ובאנקרה ב-1992.

מדיניות החוץ הפאן-טורקית הזו הכניסה את טורקיה לתחרות עם רוסיה. קירגיזסטן בסופו של דבר התחברה יותר לרוסיה. היא סיפקה מקור בר-קיימא לסיוע כלכלי יותר מאשר אנקרה; הצבאות של מדינות אלה אומנו על ידי הצבא הסובייטי לשעבר והרגישו קרובים לצבא הסובייטי לשעבר; והתשתית של האזור הייתה קשורה לרוסיה.

עד שנת 2019, יותר מ-100 הסכמים ופרוטוקולים דו-צדדיים נחתמו בין שתי המדינות כדי להניח את הבסיס המשפטי ליחסים, ונערכו מספר רב של ביקורים הדדיים רמי דרג.

## יחסים כלכליים
* נפח הסחר בין שתי המדינות היה בשווי 519 מיליון דולר בשנת 2019 (יצוא/יבוא טורקי: 442/77 מיליון דולר).

## נציגויות דיפלומטיות
* קירגיזסטן מחזיקה בטורקיה שגרירות באנקרה וקונסוליה כללית באיסטנבול.
* טורקיה מחזיקה בקירגיזסטן שגרירות בבישקק.

## הערות שוליים

קטגוריה:ערכים ללא קטגוריות פיזיות - יחסי חוץ
נואו באריס

**נואו באריס** (בקטלאנית: **Nou Barris**, נהגה [ˈnɔw ˈβaris], פירוש "תשע שכונות") הוא אחד מעשרת מחוזות ברצלונה באופן רשמי מאז 1984. המחוז נקרא גם **מחוז מס' 8** ושמו מתייחס לתשע השכונות המקוריות מהן הורכב. כיום המחוז מורכב משלוש עשרה שכונות והוא משתרע על שטח של 8.04 קמ"ר.

הוא ממוקם בחלק הצפוני של העיר בצמוד לשני מחוזות נוספים של ברצלונה: סאנט אנדראו והורטה גינארדו וצמח בהרחבה מאזורים עירוניים קטנים ליד הרשויות לשעבר סנט ג'ואן ד'הורטה וסנט אנדראו דה פלומאר (כיום שכונות של ברצלונה) במאה ה-20, במיוחד משנות ה-50 ואילך. המועצה המחוזית ממוקמת בבניין בית חולים פסיכיאטרי סנטה קרו לשעבר, Institut Mental de la Santa Creu.

## דמוגרפיה
מאז נרשם שיא אוכלוסייה בשנת 1991 החלה מגמת עזיבה וירידה באוכלוסייתו. בשנת 1998 חיו בו 168,837 תושבים, לאחר שעזבו יותר מ-20,000 אנשים מאז 1991. עד שנת 2005 נרשמה ירידה נוספת באוכלוסייה ל-164,981 תושבים. זהו מחוז בברצלונה עם קהילת הצוענים הגדולה ביותר. מאז שנת 2000 הוא הפך לאחד מאזורי העיר עם הנוכחות החזקה ביותר של מהגרים, במיוחד מרומניה, אוקראינה ואקוודור, והוא שוקם ברובו על ידי מועצת העיר. צפיפותו היא 20.520 תושבים/קמ"ר.

## שכונות
מחוז נואו באריס מחולק ל-13 השכונות להלן:
* קאן פגרה
* קניילס
* סיוטט מרידיאנה
* לה גיניוטה
* פורטה
* לה פרוספריטט
* לס רוקווטס
* טורה בארו
* לה טריניטט נובה
* אל טורו דה לה פיירה
* ולבונה
* ורדום
* וילפיסינה אי לה טורה לובטה

## ראו גם
* תכנון עירוני של ברצלונה

## קישורים חיצוניים

* 

* Nou Barris at the city council site
* NouBarris.net


קטגוריה:ברצלונה: מחוזות
יחסי טג'יקיסטן–טורקיה

**יחסי טג'יקסטן–טורקיה** הם יחסי החוץ בין טג'יקיסטן וטורקיה. היחסים בין המדינות ידידותיים ומבוססים על שיתוף פעולה על בסיס משפטי של יותר מ-30 אמנות ופרוטוקולים שנחתמו בין שתי מדינות מאז 1991.

## יחסים מודרניים
טורקיה הכירה בעצמאות טג'יקיסטן ב-16 בדצמבר 1991 וכוננה יחסים דיפלומטיים ב-29 בינואר 1992. שגרירות טורקיה בדושנבה נפתחה ב-4 באוגוסט 1992 ושגרירות טג'יקית באנקרה נפתחה ב-16 באוקטובר 1995.

יחסי טורקיה עם טג'יקיסטן נחשבים במסגרת היחסים עם רפובליקות אחרות במרכז אסיה, אך התפתחו לאט יותר עקב המלחמה הפנימית של טג'יקיסטן בין השנים 1992 ו-1997. בתקופה זו שגרירות טורקיה בדושנבה הייתה הנציגות הדיפלומטית היחידה שנותרה פתוחה וביקורו של ראש ממשלת טורקיה סוליימאן דמירל היה הביקור הבכיר היחיד שנערך בטג'יקיסטן.

### ביקור נשיא טורקיה בדושנבה
נשיא טורקיה עבדוללה גול ערך ביקור רשמי בדושנבה ב-29 ביוני 2009, שם נפגש עם נשיא טג'יקיסטן רחמון כדי לדון ביחסים דו-צדדיים, כאשר גול חזר על העמדה המשותפת של שתי המדינות בנושא "טרור, תנועות קיצוניות, הגירה בלתי חוקית, הברחות סמים ונשק, פשע מאורגן והפצת נשק להשמדה המונית", לפני שהתרכז באפגניסטן (כפי שעשה בביקורו הקודם בקירגיזסטן) בהצהרה, "יציבותה ושלווה של אפגניסטן חשובים מאוד למרכז אסיה ולשאר העולם. טג'יקיסטן, שחולקת גבול יבשתי של 1,400 קילומטרים עם אפגניסטן, תמיד מילאה תפקיד בונה בהקשר זה".

## Group 24
מייסד תנועת האופוזיציה הטג'יקית Group 24, Umarali Quvatov, נרצח בטורקיה במרץ 2015. טורקיה עצרה שניים מחברי קבוצה 24, סוהרובי זפאר ונסים שריפוב, אך לא הסגירה אותם בשל פסק הדין של בית המשפט החוקתי של טורקיה כי הם עלולים לעמוד בפני עינויים בטג'יקיסטן.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי טורקיה – סרי לנקה

**יחסי טורקיה–סרי לנקה** הם יחסי החוץ בין סרי לנקה לטורקיה. טורקיה מחזיקה בסרי לנקה שגרירות בקולומבו מאז 2013. סרי לנקה מחזיקה בטורקיה שגרירות באנקרה מאז 2012.

## היסטוריה
היחסים בין סרי לנקה לטורקיה היו קיימים לפני הקמת שתי המדינות המודרניות. היחסים הפורמליים הראשונים של טורקיה עם סרי לנקה החלו עם שליחת האימפריה העות'מאנית קונסול כבוד לסרי לנקה. הקונסוליה פעלה בגאלה מ-1864 ועד 1915.

## יחסים דיפלומטיים
טורקיה תמכה היסטורית במחויבותה של סרי לנקה לנייטרליות. היחסים בדרך כלל היו ידידותיים מאוד - במיוחד עם ממשלות המפלגה הלאומית המאוחדת, כגון ממשלת ג'וניוס ג'אייווארדנה שנתנה למדיניות החוץ של סרי לנקה אוריינטציה מערבית מובהקת. לפני כן, היחסים היו מתוחים עם ממשלת מפלגת החופש של סרי לנקה בראשותו של סירימאבו בנדרנאיקה, אשר לא האמין עמוקות במערב וטיפח את היחסים עם סין במקום זאת.

ראש הממשלה רג'פ טאיפ ארדואן ביקר בסרי לנקה לאחר רעידת האדמה והצונאמי באוקיינוס ההודי ב-2004.

## יחסים כלכליים
* נפח הסחר בין שתי המדינות היה 185.7 מיליון דולר בשנת 2019 (יצוא/יבוא טורקי: 84.3/101.4 מיליון דולר).

## הערות שוליים

קטגוריה:ערכים ללא קטגוריות פיזיות - יחסי חוץ
סאנט אנדראו

**סאנט אנדראו** (בקטלאנית: **Sant Andreu**, נהגה [ˈsant ənˈdɾew]) הוא אחד מעשרת מחוזות ברצלונה מאז החלוקה מחדש של העיר בשנת 1984. המחוז נקרא גם **מחוז מס' 9** ושמו נגזר מעיריית סנט אנדראו דה פאלומאר לשעבר, שהייתה הגדולה באזור וכיום מהווה את עיקר השכונה הנושאת את שמה, וכן חלק מהמחוז השכן נואו באריס.

שטח המחוז 6,530 דונם. (הרובע השלישי בשטחו) והתגוררו בו 142,598 תושבים בשנת 2005. הוא נמצא בחלק הצפוני של העיר, וגובל בנהר בזוס, שתי עיירות סמוכות במטרופולין, סאנט אדריה דה בזוס וסנטה קולומה דה גרמנט, ועוד שלושה ממחוזות ברצלונה: נואו באריס, הורטה גינארדו וסאנט מארטי.

## שכונות
מחוז סאנט אנדראו מחולק ל-7 השכונות להלן:
* סאנט אנדראו דה פלומאר
* לה סגררה
* טריניטאט וולה
* בארו דה ויבר
* נאבאס
* אל קונגרס אי אלס אינדיאנס
* בון פסטור

## ראו גם
* תכנון עירוני של ברצלונה

## קישורים חיצוניים

## הערות שוליים

קטגוריה:ברצלונה: מחוזות
אולג מאליס

**אולג אדולפוביץ' מאליס** (ברוסית: **Олег Адольфович Малис**; נולד ב-14 בדצמבר 1974) הוא איש עסקים רוסי, מייסד, שותף מנהל של קבוצת חברות Solvers . החל מאוקטובר 2011 נשיא קונגרס הקהילות היהודיות הדתיות והארגונים הדתיים של רוסיה.

## ביוגרפיה
אולג מאליס נולד ב-14 בדצמבר 1974 במוסקבה. אח בכור - אלכסנדר , נשיא Euroset  מאז 2009.

מאליס הוא בוגר האוניברסיטה הטכנית הממלכתית המוסקבאית לתעופה ע"ש ציולקובסקי .

ב-1995, יחד עם אחיו אלכסנדר, הקים את קבוצת החברות Corbina Telecom . כיהן כסגן נשיא.

בשנת 2003 אולג מאליס מונה לסגן נשיא בכיר בגולדן טלקום , שם היה אחראי על אסטרטגיה ומיזוגים ורכישות.

## עסקי פיתוח נדל"ן
בשנת 2012 הקים את חברת Solvers Estate , שעיקר פעילותה הוא יישום פרויקטי נדל"ן בעיר מוסקבה, לרבות מתחם העסקים אימפריה, המתחם הרב-תכליתי אימפריה-2 ואחרים. אולג מאליס הוא בעל המניות העיקרי של PJSC "סיטי" (חברת הניהול של "מוסקבה סיטי").

## הערות שוליים

קטגוריה:אנשי עסקים רוסים
קטגוריה:רוסים שנולדו ב-1962
האגדה של קורה (קומיקס)

לאחר סיום שידור סדרת הטלוויזיה **[[האגדה של קורה]]**, פורסמו מספר ספרי קומיקסים המבוססים על הסדרה הכוללים רומנים גרפיים ואנתולוגית סיפורים קצרים.

חברת ההוצאה דארק הורס קומיקס פרסמה שתי טרילוגיות של רומנים גרפיים שנכתבו על ידי מייקל דנטה דימרטינו, אחד מהיוצרים של סדרת הטלוויזיה, והם מהווים המשך ישיר לעלילת הסדרה. טרילוגיית "המאבק על רפבליק סיטי", שהחלה להתפרסם בשנת 2017, בשלושה חלקים, מתעסקת במערכת היחסים הקווירית של הדמויות הבדיוניות אווטאר קורה ובשלטון רפאבליק סיטי. טרילוגיית "חורבות האימפריה" מתעסקת בתהליכי הדמוקרטיזציה באימפריית האדמה.

בין השנים 2016-2022 יצאו מספר סיפורי קומיקס קצרים המבוססים על הסדרה, חלקם נכללו בספר האנתולוגיה "דפוסים בזמן" אשר כלל מספר סיפורים קצרים.

## הטרילוגיות
עד כה פורסמו שלושה טרילוגיות. עלילת "מלחמות הדשא" היא המשך ישיר לעונה הרביעית ב"האגדה של קורה".

### בכריכה קשה
חוברות הטרילוגיות פורסמו במהדורה מאוגדת בכריכה קשה.

## הקומיקסים לרגל יום קומיקס חינם
### רקע
[ממוזער|חוברת הקומיקס "האגדה של קורה" עם הסיפור "Clearing The Air" (ב[עברית: ניקוי האוויר) אשר יצאה לאור על ידי דארק הורס קומיקס לכבוד יום הקומיקס חינם 2021 יחד עם הסיפור של "אווטאר: כשף האוויר האחרון". על גבי העטיפה נראות דמויותיהן של ג'ינורה ואיקי ואביהן טנזן על רקע מקדש האוויר הצפוני.]]
יום קומיקס חינם הוא מהלך פרסום שיווקי וקידום מכירות של תעשיית הקומיקס, במהלכו חנויות הקומיקס ברחבי העולם מכריזות על מכירה חינמית של חוברות קומיקס מוסכמות מראש כדי לעודד קוראים חדשים, וחברות הוצאת הקומיקס הגדולות נוהגות להוציא חוברות מיוחדות לרגל יום זה. עד 2011, יצאו 4 סיפורים בנושא סדרת המקור של הזיכיון האמריקאי, "אווטאר: כשף האוויר האחרון" לרגל יום קומיקס חינם וב-2018 אוגדו בספר אחד. החל משנת 2016, נהגו בחברת ההוצאה דארק הורס קומיקס לפרסם סיפורים הקשורים לסדרת ההמשך, "האגדה של קורה", כך שבין השנים 2016 עד 2022, פורסמו 4 חוברות קומיקס המבוססות על האגדה של קורה, לרגל יום קומיקס חינם.

### הסיפורים

### אנתולוגיה

ב-30 בנובמבר 2022, יצאה לאור אנתולוגיה המאגדת שלושה סיפורים שפורסמו לקראת יום קומיקס חינם בשנים 2016, 2018 ו-2021, יחד עם עוד חמישה סיפורים חדשים, ומהווה חלק מסדרת הספרים בזיכיון "אווטאר: כשף האוויר האחרון", כשאת עטיפת הספר עיצב סאצ'ין טנג.

## תרגומים

### תרגומים לעברית

## ראו גם
* אווטאר: כשף האוויר האחרון (קומיקס)
* האגדה של קורה - דמויות
* אווטאר: כשף האוויר האחרון (זיכיון)#קומיקס

## הערות שוליים

*
קטגוריה:האגדה של קורה
קטגוריה:ספרי שנות ה-2010
קטגוריה:סדרות קומיקס
קטגוריה:סדרות רומנים גרפיים
דיוק דומונט

**אדם ג'ורג' דיימנט** (באנגלית: **Adam George Dyment**; נולד ב-27 באוגוסט 1982), הידוע בשם הבמה שלו, **דיוק דומונט** (**Duke Dumont**), הוא די ג'יי ומפיק מוזיקלי בריטי.

## קריירה

ב-18 ביולי 2007, הוא הוציא את המיני-אלבום הראשון שלו, *Regality*.

ב-1 באוגוסט 2008, הוא הוציא את המיני-אלבום השני שלו, *The Dominion Dubs*.

באפריל 2010, הוא הפיק את אלבום הרמיקס *FabricLive.51* של מועדון הלילה פאבריק .

ב-21 במאי 2012, הוא הוציא את המיני-אלבום השלישי שלו, *For Club Play Only Pt. 1*. ב-17 בספטמבר 2012, הוא הוציא את המיני-אלבום הרביעי שלו, *For Club Play Only Pt. 2*.

ב-14 בינואר 2013, הוא הוציא, בשיתוף פעולה עם KABBA , את הסינגל "Need U (100%)". הסינגל הגיע, בשיאו, למקום הראשון במצעד הסינגלים הבריטי ובמצעד הדאנס הבריטי. השיר היה מועמד לפרס גראמי בקטגוריית הקלטת הדאנס/אלקטרונית הטובה ביותר.

ב-13 בינואר 2014, הוא הוציא, בשיתוף פעולה עם ג'קס ג'ונס, את הסינגל "I Got U". הסינגל הגיע, בשיאו, למקום הראשון במצעד הסינגלים הבריטי ובמצעד הדאנס הבריטי. השיר היה מועמד לפרס גראמי בקטגוריית הקלטת הדאנס/אלקטרונית הטובה ביותר. כמו כן, השיר היה מועמד לפרס המוזיקה הבריטית בקטגוריות סינגל בריטי ווידאו בריטי. ב-28 ביולי 2014, הוא הוציא את המיני-אלבום החמישי שלו, *For Club Play Only Pt. 3*. ב-31 באוגוסט 2014, הוא הוציא את הסינגל "Won't Look Back". הסינגל הגיע, בשיאו, למקום השני במצעד הסינגלים הבריטי ובמצעד הדאנס הבריטי. ב-16 בספטמבר 2014, הוא הוציא את המיני-אלבום השישי שלו, *EP1*.

ב-14 ביוני 2015, הוא הוציא את הסינגל "The Giver (Reprise)". הסינגל הגיע, בשיאו, למקום ה-32 במצעד הסינגלים הבריטי ולמקום השמיני במצעד הדאנס הבריטי. ב-31 ביולי 2015, הוא הוציא את הסינגל "Ocean Drive". הסינגל הגיע, בשיאו, למקום ה-42 במצעד הסינגלים הבריטי ולמקום ה-13 במצעד הדאנס הבריטי. ב-2 באוקטובר 2015, הוא הוציא את המיני-אלבום השביעי שלו, *Blasé Boys Club Pt. 1*. ב-23 בנובמבר 2015, נודע כי הוא הפיק את השיר "Every Day Is a Holiday" של קייטי פרי.

ב-5 באוגוסט 2016, הוא הוציא את המיני-אלבום השמיני שלו, *For Club Play Only Pt. 4*.

ב-19 במאי 2017, נודע כי הוא היה אחד מהכותבים והמפיקים של השיר "Swish Swish" של קייטי פרי וניקי מינאז'.

ב-28 בספטמבר 2018, הוא הוציא את המיני-אלבום התשיעי שלו, *For Club Play Only Pt. 5*.

ב-22 בפברואר 2019, הוא הוציא את המיני-אלבום העשירי שלו, *For Club Play Only Pt. 6*.

ב-17 באפריל 2020, הוא הוציא את אלבום האולפן הראשון שלו, *Duality*.

ב-21 במאי 2021, הוא הוציא את המיני-אלבום ה-11 שלו, *For Club Play Only Pt. 7*.

## קישורים חיצוניים

* 

## הערות שוליים

קטגוריה:רמיקסרים
קטגוריה:תקליטנים בריטים
קטגוריה:מפיקים מוזיקליים בריטים
קטגוריה:בריטים שנולדו ב-1982
מחוזות ברצלונה

ממוזער|שמאל|300px|עשרת מחוזות ברצלונה.
ממוזער|שמאל|300px|73 שכונות העיר ברצלונה
**[[ברצלונה]]**, קטלוניה, ספרד מחולקת ל-10 מחוזות. אלה מנוהלים על ידי חבר מועצה הנבחר על ידי מועצת העיר הראשית, ולכל אחד מהם סמכויות מסוימות הנוגעות לנושאים כמו עירוניות או תשתיות בתחומו. החלוקה הנוכחית של העיר ל-10 מחוזות שונים אושרה ב-1984. בשנת 2009 החלה ברצלונה להשתמש בתת-חלוקה חדשה של 73 שכונות (10 המחוזות עדיין בשימוש), חלוקה שנעשתה למען מתן שירות טוב יותר של מועצת העיר לחלקי העיר השונים.

לחלק מהמחוזות הללו יש היסטוריה קודמת כעיריות עצמאיות, אשר סופחו לעיר ברצלונה במהלך סוף המאה ה-19 ובמחצית הראשונה של המאה ה-20, כגון סאריה, לס קורטס, סאנט אנדראו דה פלומאר, גרסיה וסאנט מארטי דה פרובנס. עם זאת, עיריות אחרות שצמודות לברצלונה (כגון ל'הוספיטלט דו לוברגאט, בדאלונה, סאנט אדריה דה בסוס ומונטסדה אי ריקסס) נותרו עיירות נפרדות עד היום, והן חלק מהאזור המטרופוליני הרחב של ברצלונה.

## ראו גם
* תכנון עירוני של ברצלונה

## קישורים חיצוניים


* Barcelona Neighbourhoods: El Born on Homage to BCN


## הערות שוליים

*
יצחק דל

**יצחק דל** (23 במאי 1947 – 10 באוקטובר 1973) היה קצין בעל צל"ש הרמטכ"ל, שנהרג במלחמת יום הכיפורים.

## ביוגרפיה
דל נולד לגניה ולזר בשנת 1947 בהוד השרון. הוא סיים את לימודיו היסודיים בבית-הספר הממלכתי א' ברמתיים. לאחר מכן למד בבית-הספר התיכון "בית ברל", במגמת ביולוגיה. לאחר לימודיו עבר קורס מטעם משרד הבריאות והוסמך כטכנאי חדר ניתוח. דל היה פעיל בתנועת הגדנ"ע.

דל הגייס לצה"ל בתחילת נובמבר 1966 והוצב בחיל הרפואה. בתחילת שירותו הצבאי שירת כחובש בחדר ניתוח. הוא נשלח לקורס קצינים וכששב, שימש כטכנאי בחדר ניתוח.
לאחר שחרורו משירות צבאי בשנת 1969, החל לעבוד בבית החולים תל-השומר.

כשפרצה מלחמת יום הכיפורים הוצב דל בחזית הצפונית. הוא שירת ובבית חולים שדה, שהוקם בצומת אל-על במרכז רמת הגולן. ב-10 באוקטובר 1973 שירת דל כטכנאי חדר ניתוח בבית חולים שדה שהוקם ברמת הגולן, באזור אל-על. כאשר החלה הפגזה כבדה על נקודת פינוי במסוקים, החיילים התפזרו כדי לתפוס מחסה. למרות אזהרות המפקדים, שלא לקום בשל מטח היריות הכבד חזרו סגן דן ילון, הרופא הצבאי ודל לטפל בפצועים. סא"ל צבי חירות, שנפצע צעק לעברם, "חברה תשכבו מהר, אין לכם ניסיון בהפגזות, אתם תיפגעו". השניים נהרגו מאש האויב שנורתה לכיוונם.

בספטמבר 1975 העניק הרמטכ"ל רא"ל מרדכי גור לדל את צל"ש הרמטכ"ל:

הוא הובא למנוחת-עולמים בבית הקברות ברמות השבים. דל השאיר אחריו הורים, אישה ושני בנים. בנו הבכור נולד בשנת 1971 והצעיר נולד לאחר נפילתו.

## הנצחה
משפחתו הנציחה את שמו בהקמת ספרייה על שמו בבית-הספר הממלכתי א' בהוד השרון ובתרומת ארון קודש חדש על שמו לבית הכנסת "עדת-שלום" בהוד השרון.

## קישורים חיצוניים
* 
* 

## הערות שוליים

קטגוריה:מעוטרי צל"ש הרמטכ"ל במלחמת יום הכיפורים
קטגוריה:חללי צה"ל במלחמת יום הכיפורים
קטגוריה:חיילי חיל הרפואה במלחמת ששת הימים
קטגוריה:קציני צה"ל
קטגוריה:רופאים ישראלים
קטגוריה:אישים הקבורים בבית הקברות ברמות השבים
קטגוריה:חיילי חיל הרפואה במלחמת יום הכיפורים
קטגוריה:ישראלים שנולדו ב-1947
קטגוריה:ישראלים שנפטרו ב-1973